b"\n_START_ARTICLE_\nSomriures i ll\xc3\xa0grimes\n_START_SECTION_\nArgument\n_START_PARAGRAPH_\nEls esdeveniments narrats en la com\xc3\xa8dia succeeixen una mica abans de la Segona Guerra mundial a \xc3\x80ustria, a l'Anschluss._NEWLINE_A \xc3\x80ustria, la Maria \xc3\xa9s una jove que estudia per fer-se religiosa en un convent situat a Salzburg. El seu convent l'envia com a majordoma de set nens, en la fam\xc3\xadlia d'un vidu, el capit\xc3\xa0 Georg Ritter von Trapp. Al comen\xc3\xa7ament, els nens es mostren hostils i trapelles. Ella resisteix, tot ensenyant-los a cantar. Aviat, per\xc3\xb2, els serveix d'amiga i de confident._NEWLINE_El capit\xc3\xa0, per la seva part, freq\xc3\xbcenta una baronessa amb l'objectiu de trobar una mare per als seus fills. L'arribada d'aquesta majordoma poc ortodoxa el portar\xc3\xa0 a veure els seus sentiments cap a la baronessa. Ella, tanmateix, no veu aquesta situaci\xc3\xb3 de bon ull i incita la Maria a deixar la fam\xc3\xadlia von Trapp. De tornada al convent, despr\xc3\xa9s d'alguns dies d'oraci\xc3\xb3, la mare superior li far\xc3\xa0 comprendre que l'amor carnal no pot ser apagat per la simple oraci\xc3\xb3. \xc3\x89s llavors que la Maria i el capit\xc3\xa0 s'adonen del seu amor._NEWLINE_Les lli\xc3\xa7ons de cant de la Maria donen fruit, i l'oncle de la fam\xc3\xadlia ha inscrit la fam\xc3\xadlia Trapp en un concert de cants a Salzburg. Tots aquests esdeveniments tenen lloc quan l'Alemanya nazi ocupa \xc3\x80ustria._NEWLINE_De tornada de viatge de noces amb la Maria, el capit\xc3\xa0 ha de reprendre el servei a la marina, per\xc3\xb2 es nega a participar en la guerra. Prepara la fugida per salvar la seva fam\xc3\xadlia de la destrucci\xc3\xb3. Intenten fugir el vespre de l'actuaci\xc3\xb3 a Salzburg, per\xc3\xb2 la fam\xc3\xadlia \xc3\xa9s sorpresa pels nazis. Aquests \xc3\xbaltims acceptaran que actu\xc3\xafn en p\xc3\xbablic, per\xc3\xb2 el capit\xc3\xa0 s'haur\xc3\xa0 de presentar al seu lloc l'endem\xc3\xa0, sota pena de sanci\xc3\xb3. Al final de l'espectacle, tot i vigilada, la fam\xc3\xadlia sencera aconsegueix amagar-se al convent i fugir cap a Su\xc3\xafssa passant per les muntanyes."